CELEX: 42012D0521
Language: fi
Date: 2012-09-20 00:00:00
Title: 2012/521/EU: Jäsenvaltioiden hallitusten edustajien päätös, annettu 20 päivänä syyskuuta 2012 , unionin tuomioistuimen tuomarin nimittämisestä

27.9.2012   
            
            
               FI
            
            
               Euroopan unionin virallinen lehti
            
            
               L 259/5
            
         JÄSENVALTIOIDEN HALLITUSTEN EDUSTAJIEN PÄÄTÖS,
   annettu 20 päivänä syyskuuta 2012,
   unionin tuomioistuimen tuomarin nimittämisestä
   (2012/521/EU)
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 253 ja 255 artiklan,
   sekä katsovat seuraavaa:
   
               (1)
            
            
               Unionin tuomioistuimen neljäntoista tuomarin ja neljän julkisasiamiehen toimikausi päättyy 6 päivänä lokakuuta 2012. Unionin tuomioistuimeen olisi siten nimitettävä 7 päivänä lokakuuta 2012 alkavaksi ja 6 päivänä lokakuuta 2018 päättyväksi kaudeksi neljätoista tuomaria ja neljä julkisasiamiestä.
            
         
               (2)
            
            
               Jäsenvaltioiden hallitusten edustajat nimittivät 25 päivänä huhtikuuta 2012 antamallaan päätöksellä 2012/244/EU (1) unionin tuomioistuimeen yksitoista tuomaria ja kolme julkisasiamiestä 7 päivänä lokakuuta 2012 alkavaksi ja 6 päivänä lokakuuta 2018 päättyväksi kaudeksi. Jäsenvaltioiden hallitusten edustajat nimittivät 20 päivänä kesäkuuta 2012 antamallaan päätöksellä 2012/345/EU (2) unionin tuomioistuimeen kaksi tuomaria ja yhden julkisasiamiehen 7 päivänä lokakuuta 2012 alkavaksi ja 6 päivänä lokakuuta 2018 päättyväksi kaudeksi.
            
         
               (3)
            
            
               Jotta unionin tuomioistuimen tuomareiden ja julkisasiamiesten osittainen vaihtuminen saatettaisiin päätökseen, jäsenvaltioiden hallitusten edustajien olisi vielä nimitettävä yksi tuomari avoinna olevaan toimeen.
            
         
               (4)
            
            
               Anthony BORG BARTHETia on ehdotettu unionin tuomioistuimessa vapautuvalle tuomarin paikalle.
            
         
               (5)
            
            
               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa Anthony BORG BARTHETin soveltuvuudesta unionin tuomioistuimen tuomarin tehtävään,
            
         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään Anthony BORG BARTHET unionin tuomioistuimen tuomariksi 7 päivänä lokakuuta 2012 alkavaksi ja 6 päivänä lokakuuta 2018 päättyväksi kaudeksi.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä 20 päivänä syyskuuta 2012.
      
         
            Puheenjohtaja
         
         K. KORNELIOU
      
   
   
      (1)  EUVL 121, 8.5.2012, s. 21.
   
      (2)  EUVL 169, 29.6.2012, s. 60.